CELEX: 32019D1112
Language: hu
Date: 2019-06-12 00:00:00
Title: A Politikai és Biztonsági Bizottság (KKBP) 2019/1112 határozata (2019. június 12.) az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és a (KKBP) 2018/1219 határozat hatályon kívül helyezéséről (EUNAVFOR MED/1/2019)

1.7.2019   
               
               
                  HU
               
               
                  Az Európai Unió Hivatalos Lapja
               
               
                  L 176/2
               
            
         A POLITIKAI ÉS BIZTONSÁGI BIZOTTSÁG (KKBP) 2019/1112 HATÁROZATA
         (2019. június 12.)
         az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és a (KKBP) 2018/1219 határozat hatályon kívül helyezéséről (EUNAVFOR MED/1/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a Földközi-tenger déli-középső részén folytatott katonai műveletéről (EUNAVFOR MED SOPHIA művelet) szóló, 2015. május 18-i (KKBP) 2015/778 tanácsi határozatra (1) és különösen annak 6. cikkére,
         mivel:
         
                     (1)
                  
                  
                     A (KKBP) 2015/778 határozat 6. cikkének (1) bekezdése alapján a Tanács felhatalmazta a Politikai és Biztonsági Bizottságot (PBB), hogy meghozza az EUNAVFOR MED SOPHIA művelet tekintetében az EU-erők parancsnokának (a továbbiakban: az EU-erők parancsnoka) kinevezéséről szóló határozatokat.
                  
               
                     (2)
                  
                  
                     A PBB 2018. augusztus 23-án elfogadta a (KKBP) 2018/1219 határozatot (2), amellyel Stefano TURCHETTO flotillatengernagyot nevezte ki az EU-erők parancsnokává.
                  
               
                     (3)
                  
                  
                     Az EUNAVFOR MED SOPHIA művelet EU műveleti parancsnoka azt javasolta, hogy Stefano TURCHETTO flotillatengernagy utódjaként 2019. június 12-tól kezdődően Ettore SOCCI flotillatengernagyot nevezzék ki az EU-erők új parancsnokává.
                  
               
                     (4)
                  
                  
                     Az Európai Unió Katonai Bizottsága 2019. június 5-én kinyilvánította, hogy támogatja az említett ajánlást.
                  
               
                     (5)
                  
                  
                     A (KKBP) 2018/1219 határozatot hatályon kívül kell helyezni.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2019. június 12-től kezdődően Ettore SOCCI flotillatengernagyot nevezi ki az EU-erők parancsnokává az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet).
         
         
            2. cikk
            A (KKBP) 2018/1219 határozat hatályát veszti.
         
         
            3. cikk
            Ez a határozat 2019. június 12-én lép hatályba.
         
         
            Kelt Brüsszelben, 2019. június 12-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 122., 2015.5.19., 31. o.
         
         
            (2)  A Politikai és Biztonsági Bizottság (KKBP) 2018/1219 határozata (2018. augusztus 23.) az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és a (KKBP) 2017/2432 határozat hatályon kívül helyezéséről (EUNAVFOR MED/1/2018) (HL L 226., 2018.9.7., 5. o.).